**Pitanja za usmeni ispit iz Standardizacije 2015 – 2016. godine**

1. Šta je standardizacija? Šta je globalizacija? Objasni vezu globalizacije i standardizacije kroz difuziju, međuzavisnost, uloge organizacija i svest.
2. Šta je standard? Šta je standardizacija? (prema ISO/IEC) Navedi i objasni tri aspekta koja bitno određuju zašto se ISO/IEC definicija standarda može prepoznati kao definicija standarda formalnih organizacija za standardizaciju.
3. Gejlard: „Standard je formulacija uspostavljena verbalno, u pisanom obliku, korišćenjem bilo kog grafičkog metoda ili prezentovana putem modela, uzorka ili fizičkog objekta, sa namerom da služi tokom određenog vremenskog perioda za definisanje, označavanje ili specifikaciju određenih osobina ili kao osnova za merenje entiteta. Entiteti mogu biti fizički objekti, aktivnosti, procesi, metode, prakse, kapaciteti (sposobnosti za učinak), funkcije, rezultati, mere, sporazumi, uslovi, obaveze, prava, odgovornosti, ponašanja, stavovi, koncepti ili koncepcije“.

Objasni osnovne aspekte ove definicije i obrazloži na šta ova definicija ukazuje.

1. Zašto je nastala potreba za razvojem sveobuhvatne definicije standardizacije? Navedi i obrazloži de Vrizovu definiciju standardizacije i standarda.
2. Navedi i objasni razlike u de Vrizovoj i ISO/IEC definicijama standarda i standardizacije.
3. Kontroverza prirodne i nesvesne standardizacije.
4. Ko su korisnici standarda?
5. Pojam instalisane baze, dominantnog dizajna, fenomena *lock-in* ifenomena *bandwagoning.* Navedi razloge za nastanak fenomena *lock-in* i *bandwagoning.* Kako primena standarda koji rešavaju problem kompatibilnosti i uspostavljanja interfejsa utiče na pojavu fenomena *lock-in*?
6. Navedite i objasnite ciljeve standardizacije u opštem slučaju. Vi ste vlasnik kompanije koja želi da izvozi svoje proizvode, šta bi bili ciljevi koje bi želeli da postignete učešćem u procesima standardizacije i primenom standarda.
7. Pojam i procesi standardizacije. Objasnite razlike između anticipatorne, retrospektivne i konkurentne standardizacije. U čemu je osnovna razlika između *ex-ante* i *ex-post* standardizacije?
8. Objasni kako su nastale veze između međunarodnih organizacija za standardizaciju ITU, IEC i ISO. Zašto su po Vašem mišljenju ISO i IEC osnovali zajednički tehnički komitet ISO/IEC JTC 1?
9. Objasnite razlike između profesionalnih i industrijskih asocijacija sa jedne strane i poslovnih asocijacija, konzorcijuma ili foruma. Zašto organizacije za standardizaciju sarađuju?
10. Zašto nastaju inicijative za izmene koje bi dozvolile da se evropski zakoni (uglavnom tehnički propisi) ne pozivaju samo na evropske standarde, već i na specifikacije koje su razvili konzorcijumi ili forumi? Šta su pozitivne, a šta negativne strane činjenice da u mnogim tehničkim komitetima formalnih organizacija za standardizaciju, aktivno učestvuju i predstavnici globalnih kompanija?
11. Zašto postoje različiti pristupi klasifikaciji standarda? Klasifikacija standarda zasnovana na razlikama entiteta.
12. Objasni podelu standarda prema nivou centralizacije i vlasničkog interesa. Šta se menja sa porastom nivoa centralizacije i vlasničkog interesa?
13. Objasnite podelu standarda prema problemu koji rešavaju. Zašto je važna ova podela?
14. Zašto postoje različiti pristupi klasifikaciji standarda? Klasifikacija standarda zasnovana na zahtevima.
15. Objasnite veze standarda i tržišta. Nacrtaj šemu i objasni.
16. Koji su ključni efekti primene standarda čijom primenom se rešavaju problemi kompatibilnosti i uspostavljanja interfejsa?
17. Objasnite šta su eksterni efekti mreža. Šta su direktni, a šta indirektni efekti mreža?
18. Kakve efekte primena standarda koji rešavaju problem kompatibilnosti i uspostavljanja interfejsa ima na troškove zamene?
19. Koji su ekonomski efekti primene standarda koji definišu minimum kvaliteta ili bezbednosti?
20. Šta je informaciona asimetrija? Kakva je veza informacione asimetrije i standarda koji definišu minimum kvaliteta ili bezbednosti?
21. Problem proizvoda niskog kvaliteta i nebezbednih proizvoda na tržištu je evidentan. Kako se u rešavanju ovog problema mogu koristiti standardi?
22. Razvoj standarda koji definišu minimum kvaliteta ili bezbednosti može biti motivisan željom da se zaštite proizvođači koji proizvode proizvode višeg kvaliteta. Zašto?
23. Koji su ekonomski efekti primene standarda koje rešavaju problem postojanja velikih različitosti?
24. Zapis iz Eleusisa smatra se jednim od prvih evropskih pisanih standarda. Pomoću de Vrizove definicije standarda objasni zašto je to tako.
25. Zašto su ratovi podsticali potrebu za standardima?
26. Objasnite ključne etape razvoja standarda u vreme industrijske revolucije.
27. Primenjeni standardi mogu biti prepreka napretku. Objasnite na primeru industrijske revolucije?
28. Standardizacija još uvek nije naučna disciplina. Zašto? Kakva je veza nauke i standardizacije? Zašto je standardizacija potrebna naučnicima?
29. Kako se standardizacija razvila kao zasebna disciplina?
30. Šta je i ko sve čini savremenu arenu standardizacije?
31. Koje uloge vlade država mogu imati u odnosu na standardizaciju?
32. Zašto je važna regionalna standardizacija? Zašto se osnivaju regionalne organizacije za standardizaciju (osim evropskih)? Kakva je, prema vašem mišljenju, budućnost regionalnih organizacija za standardizaciju?
33. Ko su članovi Međunarodne organizacije za standardizaciju ISO? Ko razvija standarde u okviru ISO? Na koje načine se možete priključiti radu tehničkog komiteta, potkomiteta ili radne grupe Međunarodne organizacije za standardizaciju ISO?
34. Zašto je važno poznavati rad organizacija za standardizaciju i pratiti razvoj standarda u okviru njih? Zašto je za poslovne i druge organizacije važno da učestvuju u radu nacionalne organizacije za standardizaciju?
35. Šta je srodni dokument (*related document*), Tehnička specifikacija (*Technical Specification* TS), Tehnički izveštaj (*Technical Report* TR), Uputstvo (*Guide*) Specifikacija dostupna javnosti (*Publicly Available Specification* PAS), Sporazum međunarodne konferencije (*International Workshop Agreement* IWA) i Sporazum evropske konferencije (CEN/CENELEC Workshop Agreement CWA)?
36. Evropski sistem standardizacije. Koji su razlozi doveli do uspostavljanja evropskih organizacija za standardizaciju? Kako objašnjavate činjenicu da su članice evropskih organizacija za standardizaciju i zemlje koje nisu evropske?
37. Evropski sistem standardizacije. Zašto je Evropski sistem standardizacije važan za jedinstveno tržište Evrope?
38. Šta je evropski standard i kako nastaje? Šta je harmonizovani evropski standard?
39. Šta su specifičnosti Evropskog sistema standardizacije u odnosu na američki sistem standardizacije?
40. Šta su specifičnosti sistema standardizacije Sjedinjenih Američkih Država?
41. Šta su specifičnosti sistema standardizacije Ruske Federacije?
42. Šta su specifičnosti sistema standardizacije Kine?
43. Šta je uloga sistema standardizacije na tržištu Sjedinjenih Američkih Država, Ruske Federacije i Kine? Obrazloži sličnosti i razlike?
44. Kakva je uloga nacionalnih organizacija za standardizaciju u Sjedinjenim Američkim Državama, Ruskoj Federaciji i Kini?
45. Šta su poslovne asocijacije, konzorcijumi ili forumi u standardizaciji? Zašto se kompanije udružuju u konzorcijume da bi razvile standarde? Sve konzorcijume možemo podeliti u tri osnovne grupe, koje?
46. Koji su razlozi za razvoj i dominaciju neformalne standardizacije? U kojim oblastima je ova dominacija prisutna?
47. Šta je, po vašem mišljenju, motivisalo Britanski institut za standarde (BSI) da objavi specifikaciju dostupnu javnosti koja se odnosi na dobru praksu formiranja i menadžmenta konzorcijuma PAS 98-1:201?
48. Konkurencija je naterala mnoge formalne organizacije za standardizaciju da ubrzaju svoje procese razvoja i postizanja saglasnosti u vezi sa rešenjem koje se nalazi u standardu. Kako su to učinile?
49. Kakve probleme mogu imati vlade u vezi sa standardima koje su razvili konzorcijumi?
50. Šta su borbe standarda? Zašto nastaju i kako se mogu sprečiti?
51. Zašto organizacije razvijaju sopstvene standarde? Šta kompanija mora definisati ako svoju stratešku opciju zasniva na razvoju sopstvenih standarda?
52. Zašto kompanije žele da njihovi standardi postanu sektorski ili industrijski? Kako to postižu?
53. Koje oblike mogu imati standardi kompanije ili organizacije?
54. Kako kompanija dolazi do standarda koji su joj potrebni? Nacrtaj i objasni.
55. Šta jestandardizacija zasnovana na kooperaciji? U čemu je razlika između standardizacije zasnovane na kooperaciji i *de facto* standardizacije? Šta je *ad hoc de facto* standardizacija?
56. U opštem slučaju možemo prepoznati tri svrhe razvoja standarda na nivou organizacije. Koje?
57. Kakve strategije standardizacije na nivou kompanije se mogu biti?
58. Kojim organizacijama su potrebni menadžeri za standardizaciju? Šta su zadaci menadžera standardizacije u organizaciji?
59. Koje prepreke sprečavaju kompanije da imaju koristi od standardizacije?
60. Koje prepreke sprečavaju kompanije da se uključe u procese standardizacije?
61. Razlozi zašto organizacije ne uviđaju koristi od aktivnog učešća u radu organizacija za standardizaciju.
62. Standardi su se uglavnom koristili u industriji, a noviju ulogu kao podrška javnim politikama i regulativi, stekli su tek kasnije. Obrazloži moguće uloge standarda u javnim politikama?
63. Kako se sa pravnog aspekta može tumačiti odnos prava i međunarodnog standarda?
64. Globalni fenomen je da dobrovoljne inicijative zamenjuju mnoge inicijative koje potiču od država, i da se uloge vlada država smanjuju, a povećavaju uloge multilateralnih organizacija. Obrazloži uloge i inicijative organizacija za standardizaciju u ovom smislu.
65. Zašto se vlade pozivaju na standarde u propisima? Zašto i kada se propisuje obaveznost primene standarda u zakonima?
66. Šta je tehnički propis? Na koje se sve načine standard može referencirati u propisu?
67. Kako pravni status nacionalnih organizacija može uticati na njihove aktivnosti?
68. Zašto postoji potreba za regulacijom standardizacije na globalnom nivou? Šta je cilj Sporazuma o tehničkim preprekama trgovini (sa aspekta standardizacije) i Kodeksa dobre prakse za izradu, donošenje i primenu standarda?